Komisijos reglamentas (EB) Nr. 1336/2003
2003 m. liepos 25 d.
iš dalies keičiantis Reglamentą (EB) Nr. 2076/2002 dėl tolesnio II priede išvardytų medžiagų naudojimo
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2003/70/EB [2], ypač į jos 8 straipsnio 2 dalies ketvirtąją pastraipą,
kadangi:
(1) Komisijos reglamente (EB) Nr. 2076/2002 [3] yra pateiktos nuostatos dėl tam tikrų veikliųjų medžiagų neįrašymo į Direktyvos 91/414/EEB I priedą ir dėl valstybių narių atlikto visų registracijų, išduotų augalų apsaugos produktams, savo sudėtyje turintiems tokių veikliųjų medžiagų, panaikinimo. Tiems naudojimo atvejams, apie kuriuos buvo pateikti papildomi techniniai duomenys, įrodantys veikliosios medžiagos tolesnio naudojimo būtinumą ir efektyvaus pakaito nebuvimą, turėtų būti numatytos laikinosios priemonės pakaitams sukurti.
(2) Valstybės narės pateikė naujus įrodymus dėl kitų esminių naudojimo atvejų būtinumo. Komisija kartu su valstybių narių ekspertais įvertino tokią informaciją. Leidžiančios nukrypti nuostatos turėtų būti taikomos tik tais atvejais, kurie pasirodytų pagrįsti ir nekeliantys susirūpinimo, ir jos turėtų apsiriboti kenksmingų organizmų, kuriems naikinti nėra efektyvių pakaitų, kontrole.
(3) Tam tikros veikliosios medžiagos, įtrauktos į darbų programos trečiąjį ir ketvirtąjį etapą, dėl jų cheminio giminingumo arba dėl jų specifinio panaudojimo. Siekiant išvengti neatitikimų, Reglamento (EB) Nr. 2076/2002 II priede turėtų būti padaryti būtini pakeitimai.
(4) Dėl to Reglamentas (EB) Nr. 2076/2002 turėtų būti iš dalies atitinkamai keičiamas.
(5) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠI REGLAMENTĄ:
1 straipsnis
Reglamento (EB) Nr. 2076/2002 II priedas pakeičiamas šio reglamento priedo tekstu.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. liepos 25 d.